Cerkew św. Michała Archanioła – dŏwnŏ cerkew, kerŏ była we Warszawie. Gyszichta. Cerkew była postawiōno dlŏ Litewskigo Regimyntu Lejbgwardyje we warszawskich Ujazdowskich Alejach przi wchodzie do parku wele kasarni. Zaczynto jã stawiać w 1892 roku, a poświyncili 21 grudnia 1894 roku. Budowã kludziōł inżinier J. Lüders. Cerkew była z cegłōwki we staroruskim stilu. Miała piyńć wież a zwōnnicã. Banie pokryto ôcyngowanym blechem i ôbsztrajchowali zielōnōm farbōm. Freski stworzōł malyrz Belewicz, były ône kopijami ikōn ze soboru Matki Boskij Włodzimierskij we Kijowie. Sklepiynie banie bōło pozłocōne a wyłożōne mozaikōm. Tajla ôłtŏrzowŏ miała zŏl ze drzewa, reszta zŏlu była ze terakoty. Były sam trzi ôłtŏrze: św. Michała Archanioła (głōwny), św. Mikołaja Cudotwōrcy (prawy, poświyncōny w 1897 roku) a św. Konstantyna i Heleny (lewy, poświyncōny w 1899 roku). Cerkew była uwŏżano za perfekt wkōmpōnowanõ we landszaft. Po 1918 roku przekŏzali cerkew wanielickij farze, atoli regiyrōnek uznoł jã za simbol caratu a cerkew bōła zbulano w 1924 roku.